**Միրանդա Սինգս** (անգլ.՝  Miranda Sings), կատակերգական կերպար, որը հայտնի է դարձել համացանցում։ Ստեղծվել է 2008 թվականին։ Դրա հիմքում ընկած է ամերիկացի կատակերգու, դերասանուհի և Յություբի հայտնի դեմքերից մեկը՝ Քոլլին Բալինջերը։ Բալինջերն իր ՅուԹյուբի ալիքում ցուցադրում է անտաղանդ, եսասեր և ճկուն կերպարի տեսահոլովակները։ Այս տեսահոլովակներում էքսցենտրիկ, ինքնասիրահարված կերպարը շատ վատ երգում է ու պարում, քննարկում ներկայում տեղի ունեցող իրադարձությունները, որոնք նա չի հասկանում, ցույց է տալիս հիմար «պարապմունքներ», համագործակցում ուրիշ բլոգերների հետ և քննադատում իր անձնական քննադատներին՝ կարդալով ատելության նամակների օրինակներ, որոնք ուղղված են կերպարին։ Նա դրանց պատասխանում է «Haters Back Off!» արտահայտությամբ։

Բալինջերը ստեղծել է կերպարը ծաղրելու համար վատ, սակայն ինքնասեր երգիչներին, ովքեր կարծում են, որ իրենց տեսահոլովակները ՅուԹյուբում տեղադրելն օգնելու է իրենց մտնել շոու բիզնես։ 2016 թվականի հունիսի դրությամբ՝ «Miranda Sings» ՅուԹյուբի ալիքը հավաքել էր 1 միլիարդ դիտում և 6, 5 միլիոն հետևող։ «Daily American» թերթը Միրանդային անվանել է ՅուԹյուբի 7-րդ ամենահայտնի դեմքը։ «NewMediaRockstars»-ը նրա ալիքը ճանաչել է բոլոր ժամանակների համար 38 ալիքը։ Կերպարն ակտիվ գործունեություն է ծավալում նաև ուրիշ սոցիալական ցանցերում։

Սկսած 2009 թվականից, ի հավելումն իր համացանցային տեսահոլովակների, Բալինջերը սկսեց Միրանդա Սինգսի կերպարով ցուցադրել կատակերգական շոուներ սկզբում համեստ վայրերում, իսկ հետագայում թատրոններում Նյու Յորքում, Լոնդոնում և ուրիշ քաղաքներում, ԱՄՆ-ում, Միացյալ Թագավորությունում, Ավստրալիայում, Եվրոպայում, Կանադայում և այլն։ Նրա շոուները ներառում են Միրանդայի վատ երգեցողությունը և իր պատմությունները, ինչպես նաև շոուի ժամանակ նա լսարանի կամավորներին երգեցողության դասեր է տալիս, երգում է երաժշտական հայտնի դեմքերի հետ և ցուցադրում է կախարդական հնարք, որի ժամանակ նա երգում է, մինչդեռ նրա կոկորդում դանակ է խրված։ Կերպարը խաղացել է վեբ սերիալներում, ինչպես նաև «Վիքտարիուս» հեռուստաշոուի մեկ դրվագում։ 2014 և 2015 թվականներին Բալինջերը ներկայացվել է «Teen Choice» մրցանակների համար իր Միրանդայի տեսահոլովակների համար, հաղթելով 2015 թվականին։ Նա նաև ներկայացվել է 2015 թվականի «Streamy» մրցանակի համար, հաղթելով մեկը։ 2014 թվականին նա հայտնվել է «Comedians in Cars Getting Coffee»-ի մի դրվագում և «The Tonight Show»-ում։ 2015 թվականի հուլիսին նա թողարկել է «New York Times»-ում առաջին հորիզոնականը զբաղեցրած գիրք, գրված Միրանդայի անունից, «Selp-Helf» անվանումով։ Միրանդան *Netflix*-ի *Haters Back Off* սերիալի գլխավոր հերոսն է։

Նկարագրություն
--------------

### Յություբյան տեսագրություններ

Սկսած 2008 թվականից Բալինջերն ավելի քան 500 տեսագրություն է տեղադրել իր «Miranda Sings» Յություբի ալիքում։ Կերպարն այն տեսահոլովակների երգիծանքն է, որոնցում մարդիք ամեն ինչ վատ են անում, սակայն եսասեր են և շարունակում են երգել և նման բաներ կատարել չնայած իրենց քննադատողների խոսքերին։ Միրանդան ենթադրաբար երիտասարդ աղջիկ է, ով տնային ուսուցում է ստացել և դեռ ապրում է իր մոր և քեռիի հետ։ Նա ինքնահավան է, մանկամիտ և կախվածություն ունի շոու բիզնեսում հայտնի դառնալու մտքից։

Տեսագրություններում Միրանդա կերպարը երգում է ոչ մաքուր, բայց բնականին նման ձայնով և հայտնի երգերի քավերներ է անում։ Երբեմն նա քննարկում է ներկայիս դեպքերը, որոնք նա չի հասկանում, տալիս է հիմար «պարապմունքներ» (tutorials) և այլն։ Նա ունի շատ ինքնահավան վերաբերմունք։ «The Times»-ը կերպարին նկարագրում է որպես ինքնահավան կերպար, որը քննադատության նկատմամբ իմունիտետ ունի։ Նրա տեսագրությունները ցուցադրում են Միրանդայի տկարամտության զարգացումը։ Այն դիտորդներին, ովքեր տեսագրությունները լուրջ են ընդունում և քննադատական մեկնաբանություններ են կատարում, Միրանդան պատասխանում է «Haters Back Off!» արտահայտությամբ, ասելով այս քննադատներին, որ «նրանք նախանձում են իրեն» և «նրանք իրեն հայտնի են դարձնում»։

Կերպարն ունի էքսցենտրիկ դիմագծեր, ինչպիսիք են նրա շարժվող հոնքերը և ծուռ ծիծաղը։ Նրա գլուխը մշտապես թեքված է, նա ունի արտասանության սխալներ, և իր արտասանության մեջ շատ է օգտագործվում «Գ» հնչյունը։ Երգի տեքստի այն բառերը, որոնք նա մոռանում է, իմպրովիզ է անում։ Նա կրում է վառ կարմիր շրթներկ և հագնում է իրեն անհամապատասխան, մոդայից դուրս շորեր (ինչպիսիք են տղամարդու շապիկը և կարմիր տաբատը), և հաճախ շատ ծիծաղելի ձևով է պարում այն երաժշտության տակ, որը նա ներկայացնում է։ Նրա ճակատի մազերը երկու կողմից հավաքված են դեպի հետ՝ դեմքը առավելագույնս բացելու համար։ Հասարակության և բարոյախոսության իր տեսակետերը քաղաքականորեն ոչ ճշգրիտ են, և նա ցուցադրում է ուժեղ հակակրանք ցանկացած կասկածելի բանի վերաբերյալ, ինչը նա անվանում է «porn»։ Տեսագրությունների մի մասը ցույց է տալիս նրան՝ երգելիս հայտնի երգիչների կամ նվագողների հետ։ Սկսած «2013» թվականից, Միրանդան հաճախ համագործակցել է յություբյան այլ դեմքերի հետ, համարյա թէ միշտ հավաքելով միլիոնավոր դիտումներ։ «People» ամսագիրը ցուցադրել է Միրանդայի, Թայլեր Օքլիի և Բեթանի Մոտայի համագործակցումը։ Մինչև 2013 թվականի մարտը, նրա յություբյան ալիքի դիտողների թիվը հարաբերականորեն քիչ էր, բայց այդ ամսում, նրա հետևողների թիվը հասել է 150, 000-ի և սկսել է աճել շատ ավելի արագ։

### Կենդանի կատակերգական գործունեություն, վաղ տարիներ

Սկսած 2009 թվականի ապրիլից, ի լրացումն իր համացանցային տեսագրություններին, Միրանդա Սինգսն ունեցել է կենդանի կատակերգական ներկայացումներ սկզբում փոքր վայրերում, այնուհետև թատրոններում Նյու Յորքում, Լոս Անջելեսում, Չիկագոյում, Լոնդոնում, Տորոնտոյում, Ամստերդամում, Սիդնեյում և այլ քաղաքներում։ 2009 թվականին «BroadwayWorld.com»-ը Միրանդային անվանել է «թատրոնի ամենակրքոտ և տարօրինակ աստղը»։

Կենդանի կատակերգական ներկայացման սկզբում Բալինջերը ներկայանում է իր կերպարով և այնուհետև վերափոխվում է Միրանդայի։ Միրանդան երգում է փոփ հիթեր իր «ոչ մաքուր» ձայնով, տալիս է երգեցողության կամ դերասանական դասեր «Broadway»-ի կամ «West End»-ի աստղերին, ինչպիսիք են Սաթթոն Ֆոսթերը և Էնդրյու Ռեննելլսը, և փոփ աստղերի, ինչպիսին է Արիանա Գրանդեն, որոնցում նա քննադատում է աստղերի կատարումները, ասելով, որ նրանք ավելի լավ է դուրս գան շոու բիզնեսից։ Ինչպես նաև վրդովված կարդում է «ատելության նամակները», որոնք նա ստացել է և համագործակցում է իր ունկնդիր կամավորների հետ և այլն։ Իր տոնական ներկայացման ժամանակ, ի լրացումն վերևում գտնվողներին, Միրանդան ծրագրին ավելացրել է «ամանորյա ներկայացումը»։

Որպես կերպարի անհեթեթ գոռոզության օրինակ, Միրանդան հաղորդել է իր ավելի վաղ ներկայացումներում, որ նա ակնկալել է խաղալ Էլֆաբայի դերը «Wicked»-ում։ 2009 թվականի ընթացքում, որպես իր կատարման մի մասը, նա հայտարարել է, որ ցանկացել էր հանդիպել Չեյեն Ջեկսոնի հետ (չհասկանալով, որ նա համասեռամոլ է) կամ գտնել ուրիշ սիրեցյալ, ով պետք է լինի տաղանդավոր և հայտնի։ Նրան նկարահանել են Ջեկսոնի հետ «Broadway on Broadway»-ում 2009 թվականին։ 2010 թվականին նա իր տեսագրություններում և կենդանի կատակերգական ներկայացումներում հաղորդել է, որ Ջեկսոնը այլևս իր սիրեցյալը չէ (որովհետև նա երբեք Միրանդային հանդիպման չի կանչել), և այդպիսով նա փնտրում էր նոր, հայտնի, տաղանդավոր, հմայիչ սիրեցյալ, ինչպիսիք են Զաք Էֆրոնը և Ջասթին Բիբերը։ 2013 թվականին Բալինջերը սկսել է տեսագրություններ՝ տեղադրել Ջոուի Գրասսեֆայի հետ հանդիպելու վերաբերյալ։ Բանը նրանում է, որ Միրանդան չի կարողանում արտասանել Ջոուիի ազգանունը։ Միրանդան հաղորդել է, որ նրանք նշանված են, բայց նա ունի մի քանի ուրիշ սիրեցյալներ, ում նա անվանում է «baes»

2009 թվականին Միրանդան հայտարարել է, որ նա մոդել է, ինչպես նաև երգչուհի/դերասանուհի/պարուհի։ Սկսած 2010 թվականից, նա իր հմտությունների շարքին ավելացրել է «կախարդանքը»։ 2010 թվականից նրա կենդանի կատակերգական ծրագիրը սկսել է ներառել «կախարդական հնարք», որի ընթացքում նա երգում է, և նրա կոկորդի մեջ դանակ են խրում։ Կատակը դրանում է, որ նա ավելի լավ է երգում, երբ դանակը խրված է լինում իր կոկորդի մեջ։

### Կենդանի կատակերգական գործունեություն. 2013 թվականից մինչ օրս

Բալինջերը բացում է Միրանդա շոու իր կերպարով 2014 թվականին
Իր 2014 թվականի «Selp Helf» շրջագայության ժամանակ նա սովորեցրել է իր (իգական սեռի) ունկնդիրներին, թէ ինչպես գտնել սիրած տղամարդուն՝ Միրանդային նմանվելու միջոցով։ Միրանդան հաշվի էր առնում իր լսարանի կարծիքը, և համագործակցում էր իր ունկնդիրների հետ։ Նա կատարում էր ցանկացած բան, ինչ լսարանն էր ասում, և նույնիսկ իմպրովիզ էր անում։ Բալինջերը՝ Միրանդային կերտող հանճարը, այնքան համոզիչ է իր դերում, որ դու մոռանում ես, որ Միրանդան և Քոլլինը նույն մարդն են և որ այդ կարմիր շրթներկի տակ նորմալ մարդ է թաքնված։ Միրանդայի շոուները ներկայացվում են այնպիսի ձևով, որ ծնողներին և երեխաներին ծիծաղեցնում է։ Ինչպես Միրանդան միշտ ասում է, նա հայտնի է ծնվել, պարզապես մարդիք միայն հիմա են դա իմացել ։ Նրա շոուներն ավելի խորն են, քան սկզբում երևում է։ Նա զվարճալի է և լավ օրինակ է ծառայում աղջիկների համար։ Երգիծանքն այդքան էլ շլացուցիչ չէ, բայց այն, ինչն այն հաղորդում է անժխտելիորեն դրական է և զվարճալի։ Շոուներն այնքան զվարճալի են, որ երբ Միրանդան ցանկանում է կամավորներ հրավիրել բեմ, համարյա բոլորի ձեռքերը բարձրացած են լինում։

Բալինջերը Միրանդայի շոուներ է տվել 57 քաղաքներում իր 2014 թվականի «Selp Helf» շրջագայության ընթացքում։ Նրա 2015 թվականի գարնան շրջագայության անվանումը եղել է «Miranda 4 Precident»։ Դրա կոնցեպտը դրանում էր, որ Միրանդան ծնվել է նախագահ դառնալու համար և 2015 թվականին կրկին իր նախագահի թեկնածությունն է առաջադրել «ամբողջ աշխարհին օգնելու համար»։ Այս շրջագայության ժամանակ նա քննարկում էր տարբեր տարաձայնություններ և ցուցադրում էր, թէ նա ինչպես է ավելի տաղանդավոր, քան իր հակառակորդները։ 2015 թվականի օգոստոսին Միրանդայի «Ամառային ճամբար» շրջագայությունը ներառում էր սարսափելի պատմություններ, մի շարք խաղեր, ընկերության ձեռնաշղթաներ և այլն։ Այն նաև ներառում էր Բալինջերի ընտանիքի անդամներին, ընկերներին և ամուսնուն՝ Ջոշուա Դեվիդ Էվանսին։ 2015 թվականի սեպտեմբերին Միրանդան «Just for Laughs» փառատոնի հաղորդավարն էր Տորոնտոյում, Օնտարիո, Կանադա, իսկ դեկտեմբերին Բալինջերը թողարկել է իր բեմային ներկայացումներից մեկի ֆիլմ տարբերակը «Vimeo»-ում, «Miranda Sings։ Selp Helf» անվանումով։

Միրանդան եղել է նաև «LaughFest» փառատոնում Միչիգանում 2016 թվականին, որտեղ մեկնաբանողներից մեկը նշել է, որ ներկայացված նյութը ոչ միայն մեծերի, այլ նաև ավելի երիտասարդ ունկընդիրների համար է։ 2016 թվականի նոյեմբերին նա շրջագայելու է որպես Միրանդա ԱՄՆ-ում, Անգլիայում, Իռլանդիայում, Գերմանիայում և Դանիայում։

Կերպարի ծագում
--------------

Միրանդային ստեղծողը՝ Քոլլին Բալինջերը կերպարի բնավորության մի մասը ստեղծել է երիտասարդ աղջիկների հիման վրա, ում նա գիտեր քոլեջից։ Նա ասել է Լոնդոնի «The Times» թերթին. «Այնտեղ շատ աղջիկներ են եղել, ովքեր մտածում էին, որ իրոք տաղանդավոր էին, և նրանք...շատ կոպիտ էին և նյարդայնացնող...հետո ես տեսա բոլոր այդ աղջիկներին ՅուԹյուբում, երգելիս իրենց ննջասենյակներում և փորձելով հայտնի դառնալ անտեղյակ այն փաստից, որ նրանք իրականում սարսափելի էին»։ Բալինջերն ասել է «Ես կարծում էի, որ դա շատ հիմար էր, որովհետև չէի մտածում, որ ՅուԹյուբի միջոցով հնարավոր է հայտնի դառնալ»։ Սկզբում, Միրանդայի տեսահոլովակները պետք է լինեին ուղղակի կատակ Բալինջերի ընկերների միջև։ Բալինջերի ՅուԹյուբի ալիքը քիչ ուշադրություն էր գրավում մի տարի շարունակ, բայց 2009 թվականի մարտին նա տեսագրություն է տեղադրել «Free Voice Lesson» (անվճար երգեցողության դաս) անվանումով, որը դարձել է սենսացիա։ Տեսագրությունը ներառում է այնպիսի երգեցողության խորհուրդներ, որոնցից ցանկացած երգի ուսուցիչ խորհուրդ կտա խուսափել։ Կերպարի՝ ավելի ու ավելի հայտնի դառնալուն պես Բալինջերը կերպարի բնավորության մեջ սկսել է փոփոխություններ մտցնել` հիմնվելով քննադատների բացասական մեկնաբանությունների վրա՝ կերպարն ավելի էքստրեմալ դարձնելու համար։ Քննադատներին նա պատասխանում էր «Haters Back Off» (Ատողներ, հետ քաշվեք) և «Haters Make Me Famous» (Ատողներն ինձ հայտնի են դարձնում) արտահայտություններով։ «Մարդիք ծաղրում էին իմ մազերը, և ես սկսեցի դրանք ավելի դարձրել։ Ես վերցրել եմ այն, ինչ մարդիք ատում էին և չափազանցրել եմ հաջորդ տեսագրությունում»։

Բալինջերը՝ Միրանդայի ստեղծողը և ալթեր էգոն, 2012
Բալինջերը չէր իմանում, թէ ինչ անել իր նոր ձեռք բերված համացանցային հայտնիության հետ, բայց 2009 թվականի ապրիլին Ջիմ Քրուսոն նրան հրավիրել է հանդես գալ Միրանդա կերպարով իր «Cast Party» շոուում՝ «Birdland» ջազ ակումբում, որը գտնվում է Նյու Յորք քաղաքում։ Բալինջերն ասում է. Ես՝ իմ սենյակում նկարված մեկուկես րոպեանոց տեսագրություններից անցում եմ կատարել դեպի մեկուկես ժամանոց կենդանի ներկայացումներ։ «Broadway theatre»-ի անդամները գովաբանել են Միրանդայի տեսագրությունները և ցանկանում էին Միրանդայի կենդանի շոուների մի մասը լինել։ Ֆրենկի Գրանդեն, ով այն ժամանակ «Mamma Mia!»-ի աշխատակազմում էր, Բալինջերին հրավիրել էր միանալ «Minskoff» թատրոնի աշխատակազմին որպես Միրանդա։ Հետագայում, «Broadway»-ի դեմքերը, որոնցից է Լին-Մանուել Միրանդան, տեսագրություններում հանդես են եկել Միրանդայի հետ։ Բալինջերին նաև հրավիրել էին ներկայանալ Լոնդոնում։ 2010 թվականին, «Leicester Square» թատրոնում, Միրանդան ցուցադրել է երգեցողության դասեր և ներկայացումներ Լիան Ջոնասի, Սքարլետ Սթրելլենի, Դանիել Բոյզի, Ջուլի Ազերթոնի և այլ աստղերի հետ, ինչպես նաև *Naked Boys Singing*-ի, *Wicked*-ի և *Les Misérables*-ի աշխատակազմերի հետ։ Սկսած 2009 թվականի ամառվանից, Միրանդա Սինգսը նաև եղել է ռադիոում, հեռուստատեսությունում և համացանցային հարցազրույցներում։

Միրանդայի կերպարը բացասական մեկնաբանություններ է ստանում այն դիտորդներից, ովքեր կարծում են, որ դիտում են իրական լուրջ տեսագրություն։ Բալինջերը նշել է. «Ամբողջ պատճառը, որ Միրանդան հայտնի է դարձել, դրանում է, որ մարդիք ծաղրում էին նրա՝ հիմար լինելը։ Եթե ես ատելության նամակներ չստանաի, ես ոչմի աշխատանք չէի ունենա»։ Օնլայն քննադատները այնքան դաժան էին, որ Միրանդան դարձել է «anti-bullying movement»-ի (հակաահաբեկչական շարժում) հերոսը։ Նրա երիտասարդ երկրպագուները կերպարը համարում են զորացնող և ներշնչող, որովհետև նրանք տեսնում են «զուսպ հագնված աղջկա, ով անում է այն, ինչ իրեն դուր է գալիս, մեծ ուշադրություն է գրավում և ունի բարձր ինքնագնահատական»։ Միրանդան նաև սովորացնում է, որ «հայտնի աղջիկները անպայման պետք չէ լինեն նորաձև։ ...Ոչ մեկից մի վախեցիր...»։

*The Times*-ը մեկնաբանել է. «Նրա աշխատանքն ունի նաև ուրիշ, ավելի քաղցր կողմ։ Միրանդան սիրում է երգել և, չնայած երգիծանքին, կամ միգուցե դրա պատճառով, այն դառնում է մի բան, ինչ բոլոր մարդիք սիրում են անել, և ինչ մարդիք անում էին մինչև խոսքի և լեզվի հայտնագործումը։ Հենց երգեցողության կատարման ձևը, ինչքան էլ սարսափելի այն չի հնչում, ստիպում է մեզ լավ զգալ»։ Միրանդան ասել է. «Սկսած այն ժամանակվանից, երբ ես հայտնի եմ դարձել, բոլորը սկսել են ավելի ու ավելի շատ երգել և ավելի ու ավելի շատ երաժշտություն լսել, որովհետեվ բոլորը ցանկանում են ինձ նմանվել»։ Բալինջերն ասում է, որ առավելագույն հաճույքը նա ստանում է իր կենդանի ներկայացումներից։

Այլ գործունեություն
-------------------

2009 թվականին Բալինջերը թողարկել է Ամանորյա մինի ալբոմ՝ «Christmas With Miranda Sings» անվանումով։ 2010 թվականին նա եղել է Nightlife մրցանակաբաշխությունում, և Միրանդան ներկայացրել է մի մրցանակ *Choice* մրցանակաբաշխությունում Կալիֆորնիայում։ Հետագայում, այդ նույն տարում «Rose Center» թատրոնում Միրանդան վարել է *Broadway Memories* համերգը, որի ժամանակ նա երգեցողության դասեր է տվել Սաթոն Ֆոսթերին։ Նույն տարում, Միրանդան նկարահանվել է *Apartment Red* վեբ սերիալի մի դրվագում։ 2010-2012 թվականներին Բալինջերը տեսագրություններ է տեղադրել մեկ այլ ՅուԹյուբի ալիքում, Mirandavlogz, որտեղ Միրանդան ընդունում էր տարբեր համացանցային մարտահրավերներ, որոնցից է cinnamon challenge մարտահրավերը։ Միրանդան կա Քրիս Փասսեյի *Self Taught, Still Learning* ալբոմի 2 թրեքում։ Կերպարը նաև եղել է 2012 թվականի կատակերգական ֆիլմում, որի անվանումն է *Varla Jean and the Mushroomheads*։

Միրանդան նկարահանվել է Նիքելոդիոնի Վիքտարիուս սերիալի երրորդ եթերաշրջանի հատուկ դրվագում՝ «Tori Goes Platinum» անվանումով, որի տևողությունը մեկ ժամ է, և որը առաջին անգամ ցուցադրվել է մայիսի 19-ին, 2012 թվականին։ Դրվագում Միրանդան մի մրցանակաբաշխությունների շոուի մասնակիցներից մեկն է, և երգում է «Freak the Freak Out» երգը։ Ինչպես նաև 2012 թվականին նա հարցազրույց է վերցրել Նիքելոդիոնի աստղ Ժենետ Մաքարդիից և անց է կացրել վարպետության դասեր Բոսթոնի երեխաների թատրոնում։ Կերպարը նկարահանվել է 2012 թվականի *Dr. Fubalous* վեբ սերիալի վեցերորդ դրվագում։ 2012 թվականին նա նաև վլոգ է արել դրա մասին, որ ցանկանում է իր թեկնածությունը առաջադրել Ամերիկայի Միացյալ Նահանգների նախագահի պաշտոնի համար՝ ցուցադրելու համար կարևոր կուսակցություններից առաջադրված թեկնածուների ալթերնատիվը։ Մեկ այլ վլոգում, նա ցուցադրել է իր ընկերության հարթակը։ Նա նկարահանվել է Ավստրալիական *Dance Chat* վեբ սերիալի առաջին դրվագում, և անվճար համերգ է տվել Ռոդ Այլենդի Community College-ում Չարլզ Սալիվանի ֆոնդի համար (Արվեստ և Հումանիտար գիտություններ)։ Միրանդան նկարահանվել է 2014 թվականի դպրոցական տեսագրությունում, որը հավաքել է ավելի քան 6 միլիոն համացանցային դիտում։

Բալինջերը հանդես է եկել որպես Միրանդա «Comedians in Cars Getting Coffee»-ի 5-րդ եթերաշրջանի «Happy Thanksgiving Miranda» դրվագում։ Ջերի Սեյնֆելդը Միրանդային անվանել է «շատ լավ զարգացած կերպար...այնքան ծիծաղելի ինձ համար, որքան...իմ դստեր համար, ով 13 տարեկան է։ Այս դրվագը մեր լավագույն դրվագներից է»։ «Mediaite»-ը համաձայնել է, գրելով. «Իր 5-րդ եթերաշրջանում, Ջերի Սեյնֆելդի շոուն շարունակեց լինել ամենավայելիչ օնլայն շաբաթական դեպքերից մեկը համացանցում։ Նրա փորձությունը Միրանդա Սինգսի հետ կարևոր էր»։ «Uproxx»-ը Բալինջերին համեմատել է Էնդի Քաուֆմանի հետ, դրվագն անվանելով «լավ, զվարճալի փորձություն»։ 2014 թվականի դեկտեմբերի 1-ին Բալինջերը հայտնվել է *The Tonight Show*-ում որպես Միրանդա և խաղացել է «Pictionary» Ջիմմի Ֆելլոնի, Մարտին Շորթի և Ջերի Սեյնֆելդի հետ։ «Us Weekly» ամսագիրն այդ հատվածն անվանել է «ամենազվարթ խաղային երեկոն», «Entertainment Weekly»-ն այն անվանել է «հետաքրքիր խաղ»։ *People* ամսագիրը գրել է. «Այն ամենահրաշալի *Pictionary* խաղն է, որ դուք տեսնելու եք այս եթերաշրջանում»։ 2015 թվականի սկզբներին նա նկարահանվել է Լանս Բասսի երաժշտական տեսահոլովակներից մեկում և *The Grace Helbig Show*-ում Ջիմ Փարսոնսի հետ։ 2015 թվականի հունիսին Միրանդան հայտնվել է *People* ամսագրում։ Հունիսին և հուլիսին, նա իր իրական կերպարով, ինչպես նաև որպես Միրանդա հանդես է եկել *How to Makeup* 6 սերիանոց գեղեցկության մասին սերիալում, *I Love Makeup* ՅուԹյուբի ալիքում, նկարահանված *Collective Digital Studio*-ի կողմից։

Կերպարն ակտիվ գործունեություն է վարում սոցիալական ցանցերում, ինստագրամում ունենալով ավելի քան 4.9 միլիոն հետևողներ, թվիթթերում ունենալով ավելի քան 2.3 միլիոն հետևողներ, և ավելի քան 1.8 միլիոն լայք Ֆեյսբուքում։ *BuzzFeed*-ը Միրանդային անվանել է «Թվիթթերի թագուհի»։ 2015 թվականի հուլիսին նա թողարկել է գիրք (Selp-Helf), հրատարակված «Simon & Schuster»-ի կողմից, որը գիրքն անվանում է «անօգուտ, պարզ, զվարճալի «ինչպես ինչ-որ բան անելու» տեղեկագիրք»։ Այն բաղկացած է 240 էջից, հիմար խորհուրդներից, նկարներից և Բալինջերի ու իր եղբոր՝ Քրիստոֆերի արվեստի գործերից։ Այն նաև ներառում է Միրանդայի խորհուրդները այնպիսի հիմար բաների վերաբերյալ, ինչպիսիք են սերը, ֆինանսները, դիետան, մարմնի վարժությունները և նորաձևությունը։ Նախնական վաճառքների ժամանակ *Vanity Fair* ամսագիրը Միրանդային անվանել է «Ամերիկայի նորագույն ամենապահանջված հեղինակ»։ Գիրքը ելույթ է ունեցել առաջին հորիզոնականում *Publishers Weekly*-ի «կոշտ շապիկով վավերագրական բեսթսելլերների» ցուցակում, և *New York Times*-ի բեսթսելլեր ցուցակում, և զբաղեցրել է 6-րդ հորիզոնականը *USA Today*-ի «բեսթսելլեր գրքերի» ցուցակում։ Այն եղել է *Times*-ի բեսթսելլերների ցուցակում 11 շաբաթ իրար հետևից, և եղել է նրանց ամսական «հումորային բեսթսելլեր» ցուցակում 2016 թվականի մայիսին։ Միրանդան թողարկել է խաղ սմարթֆոնների համար, (որում որոնում են առարկաներ), ստեղծված *Games2win*-ի կողմից, *Miranda Sings vs Haters* անվանումով, որը դրական արձագանքներ է ստացել և 2015 թվականի դեկտեմբերի 3-ի շաբաթվա մեջ եղել է ԱՄՆ-ի *iTunes*-ի top ցուցակում։

Բալինջերը որպես Միրանդա նկարահանվել է 2016 թվականի *YouTube Red*-ի «Prank Academy» դրվագների շարքում։ Նա հանդես է գալու որպես Միրանդա *Netflix* հեռուստաալիքի 8 սերիանոց սերիալում (Haters Back Off), որի միտքը զարգացրել են Բալինջերն ու իր եղբայրը՝ Քրիստոֆերը։ Այն Միրանդայի էվոլյուցիայի, ընտանեկան կյանքի, իր հայտնիությունը և տաղանդները ցուցադրելու համար գործադրված ջանքերի մասին է, և դրա մասին, թե նա ինչպես է դարձել ՅուԹյուբի աստղ։ *Haters Back Off*-ը նկարահանվել է Վանկուվերի մոտակայքերում, որը փոխարինում է Միրանդայի բնակավայրը՝ Տակոման։ Այն ըստ ծրագրի համաշխարայնորեն ցուցադրվելու է հոկտեմբերի 14-ին, 2016 թվականին։ Միրանդան ցուցադրվում է *Variety* ամսագրի շապիկին, ինչպես նաև շոուի մասին մի հոդվածում, 2016 թվականի հունիսին։

Ընդունումը լսարանի կողմից
-------------------------

Սկսած 2009 թվականի սկզբներից՝ Բալինջերի կերպարն արժանացել է լայն ճանաչման, մասնավորապես (արմատապես) երաժշտական թատրոնի երկրպագուների միջև։ Հետագայում, նրա երկրպագուների շրջանակը սկսել է տարածվել դեռահասների միջև։ Նրա կենդանի կատակերգական ներկայացումները սկսել էն պահանջվել տարբեր թատրոններում Նյու Յորքում (Birdland ջազ ակումբ, Best Buy թատրոն), Լոնդոնում (Ambassadors թատրոն, Leicester Square թատրոն)<, Ավստրալիայում և այլ վայրերում Հյուսիսային Ամերիկայում, Բրիտանիայում, Սկանդինավիայում, այնպիսի վայրերում, որտեղ հրավիրված են իր դեռահաս երկրպագուները, ովքեր իրենց անվանում են «Mirfandas» (Միրֆանդաներ)։ Սկսած 2010 թվականից, նրա շոուների տոմսերը սկսեցին վաճառքի մեջ լինել։ Նրա 2014 թվականի Լոնդոնի և Էդինբուրգի ներկայացումներից հետո, Բալինջերը 11 օրանոց շրջագայություն է ունեցել։

2009 թվականին «Los Angeles Times»-ը նրա տեսահոլովակների մասին գրել է. «Այս կադրերը շատ հոյակապ են», իսկ *BroadwayWorld.com*-ը Բալինջերին նկարագրել է որպես «համացանցային սուպերաստղ»։ Լոնդոնի *Times* ամսագիրը մեկնաբանել է, որ չնայած Բալինջերի տեսահոլովակներն են Միրանդային նկատելի դարձրել, Միրանդան բեմի վրա է «գալիս դեպի կյանք»։ 2010 թվականին *BroadwayWorld*-ի տեսությունը Միրանդայի կենդանի կատակերգական ներկայացման վերաբերյալ ասել է, որ Բալինջերի 'Միրանդա Սինգս' կերպարը եզակի և օրիգինալ կերպար է, հնարված մի շատ ստեղծագործական երևակայությամբ։ Մի հին ասացվածք ասում է, որ վատ լինելու կամ այդպիսի վատ կերպար խաղալու համար տաղանդ է անհրաժեշտ։ Մեկ այլ մեկնաբանող ասել է «Այն այնքան ահավոր է, որ ուղղակի հիասքանչ է»։ *Woman Around Town*-ը Միրանդային կոչել է «Կատակերգական գլուխգործոց»։ Փերիս Հիլթոնը գովաբանել է Միրանդայի՝ «Chandelier» հիթ երգի պարոդիան՝ ասելով, որ այն «կատարելապես ֆանթաստիկ է և արժանի է ստանալ երաժշտական տեսահոլովակների պարոդիաների հաղթանակած մրցանակը»։ 2015 թվականին *Playbill* ամսագիրը նշել է. «Միրանդա Սինգսը մեծ տաղանդ է։ Իր դեմքի արտահայտություններով, դեմքը հարդարելու յուրօրինակ ձևով և իր՝ համարյա թե անհավատալի վոկալային տվյալներով նա մի նոր կերպար է բերում օնլայն երաժշտական տեսահոլովակների աշխարհ»։ *The Guardian* թերթը Միրանդայի ալիքը նկարագրել է հետևյալ կերպ. «Այն այնքան վատ է, որ հոյակապ է»։

2014, 2015 և 2016 թվականներից յուրաքանչյուրում Բալինջերն առաջադրվել է մեկ կամ ավելի «Teen Choice» մրցանակների համար, հաղթելով «Web Star։ Comedy» (Վեբ աստղ, կատակերգություն) մրցանակը 2015 թվականին։ Նա առաջադրվել է 3 հատ 2015 թվականի «Streamy Awards» մրցանակաբաշխության մրցանակների համար, հաղթելով «Լավագույն դերասանուհի» մրցանակը։ Միրանդան առաջադրվել է 2015 թվականի «People's Choice Award» մրցանակի համար և 2016 թվականի «Shorty Award» մրցանակի համար։2013 թվականի հեղինակներից մեկն ասել է. «Միայն իրական տաղանդավոր դերասանը կարող էր Միրանդայի կերպարը դարձնել բնականին նման և հավատալի, առավել ևս այնքան ներշնչող, որքան այն իրականում կա»։ AussieTheatre.com-ը նշել է. «Միրանդան ստեղծել է ՅուԹյուբի աշխարհի ամենահաջողակ պարոդիան»։ *Irish Independent* թերթի հեղինակներից մեկը գրել է. «Նրա կատարման մեջ կա մի ներշնչող քաղցրություն»։ 2015 թվականի թոփ 10 ամենից հաճախ որոնվող (նորաձևության առումով) հարցերից մեկը եղել է՝ Ինչպե՞ս հագնվել Միրանդա Սինգսի նման։ Բալինջերի հաջողությունը տարօրինակօրեն իրականացրել է Միրանդայի մոլորված երազանքները։

«Miranda Sings» ալիքը հավաքել է ավելի քան 1.1 բիլիոն դիտումներ և 7 միլիոն հետևողներ։ 2014 թվականին այն զբաղեցրել է 38-րդ հորիզոնական *New Media Rockstars*-ի «Բոլոր ժամանակների թոփ 100 ալիքներ» ցուցակում, իսկ 2015 թվականի հունվարին Միրանդան համարվել է «7-րդ ամենահայտնի ՅուԹյուբի բլոգեր» *Daily American*-ի կողմից։ Միրանդայի ամենահայտնի տեսագրությունը՝ Թեյլոր Սվիֆթի «Shake It Off» երաժշտական տեսահոլովակի պարոդիան, հավաքել է ավելի քան 51 միլիոն դիտում ՅուԹյուբում։ Իր տեսագրություններից 20-ը հավաքել են ավելի քան 20 միլիոն դիտում, 16-ը հավաքել են ավելի քան 10 միլիոն դիտում, ավելի քան 50-ը՝ ավելի քան 5 միլիոն դիտում, ավելի քան 170 տեսագրություն՝ ավելի քան 2 միլիոն դիտում, և ավելի քան 300 տեսագրություն հավաքել է 1 միլիոնից ավել դիտում։

Ծանոթագրություններ
------------------

1. ↑  Haden, Tyler. "Miranda Sings to Santa Barbara", *Santa Barbara Independent*, March 4, 2014, accessed February 25, 2015
2. 1 2 3  "Miranda Sings" most popular videos, Miranda Sings, YouTube, accessed June 30, 2016
3. 1 2  Elinzano, Maureen. "The 7 most popular YouTube personalities", *Daily American*, January 22, 2015
4. ↑  Harwood, Erika. "Teen Choice Awards 2015: See The Full Winners List", MTV.com, August 16, 2015
5. ↑  "5th Annual Winners & Nominees", Streamys.org, accessed September 18, 2015
6. 1 2  "Best Sellers: Advice, How-To & Miscellaneous", *The New York Times*, August 9, 2015 (sales for the week ending July 25, 2015)
7. 1 2  Ng, David. "YouTube sensation Miranda seduces Broadway", *Los Angeles Times*, May 11, 2009
8. 1 2 3 4  Eggar, Robin. "She'd like to teach the world to sing". *The Times*, May 2, 2010, accessed March 6, 2012
9. ↑  "Meme Comes to Life", Transmedia Televisual Studies, FILM345, Queens University, February 2010
10. ↑  Seabaugh, Julie. "The Woman Behind Miranda, The most hilarious, One of the Strangest and Most Beloved Characters on YouTube. *LA Weekly*, July 23, 2015
11. 1 2  Velasco, Schuyler. "Interview: Miranda Sings", *Backstage*, August 3, 2010
12. ↑  Bassett, Jordan. "Who Is Miranda Sings? Nine Things You Should Know About the Youtuber Who's Coming to Netflix", NME, January 18, 2016
13. ↑  Keihm, Moira. "YouTube Personality Miranda Sings: 5 Fast Facts You Need to Know", Heavy.com, January 17, 2016
14. ↑  "Miranda Sings! at Birdland" Արխիվացված 2012-08-26 Wayback Machine, stubdog.com, February 4, 2010
15. ↑  Rivera, Erica. "'The haters' defined YouTube sensation Miranda Sings", *City Pages*, August 4, 2015
16. ↑  Collier, Cody. "YouTube Gives Fame to Miranda Sings", *Guardian Liberty Voice*, Clark County, Nevada, June 29, 2014
17. ↑  "Music/Cabaret Miranda Sings", *San Francisco Chronicle*, October 4, 2009; Bond, Nick. "Haters Back Off – Miranda's Coming", *Star Observer*, October 30, 2013
18. 1 2  Liberty, John. "YouTube star Miranda Sings to make Michigan debut, readies for haters",  *Kalamazoo Gazette*, Mlive.com, December 1, 2011
19. ↑  "The Gay Test: Miranda Sings", *TheGayUK*, August 17, 2012, accessed December 9, 2013
20. ↑  Walgrove, Amanda. "Miranda Sings Covers "Starships, "Performs Magic and Introduces MirandaCon at VidCon 2013" Արխիվացված 2013-10-30 Wayback Machine, WhatsTrending.com, August 5, 2013
21. ↑  "Sam Harris and Miranda Sings Duet 'Too Much, Too Little, Too Late'" Արխիվացված 2011-07-15 Wayback Machine, SamHarris.com, 2010, accessed February 10, 2014
22. ↑  "'Timber' – cover w/ Lindsey Stirling and Miranda Sings!", YouTube, February 10, 2014
23. ↑  Examples include "7 Second Challenge With Miranda Sings | Zoella", Zoella; "How to Stop Parents from Comparing Kids (ft. Miranda Sings)", Superwoman; "I Dare You (ft. Miranda Sings)", Nigahiga; "The Photobooth Challenge (ft. MirandaSings)", Tyler Oakley; "Kids React to Miranda Sings", Fine Brothers; and "Mini Miranda Meets Miranda Sings", the Eh Bee Family, all accessed July 12, 2015
24. ↑  Gavilanes, Grace. "Tyler Oakley and Bethany Mota Become Miranda Sings in the Most Epic Makeover Video Ever", *People* magazine, August 27, 2015
25. ↑  Ballinger, Colleen. "Present for My Fans!!! 150, 000 subscribers", YouTube, March 8, 2013
26. ↑  Urgo, Jason. "Miranda Sings: YouTube Progress Graphs", Social Blade, accessed December 23, 2014
27. ↑  "Photo Flash: 'Miranda Sings' at Birdland's *Cast Party*", BroadwayWorld.com, April 29, 2009, accessed May 23, 2012
28. ↑  Blank, Matthew. "'Miranda Sings Christmas Spectacular, ' With Lauren Kennedy and Frankie Grande", *Playbill*, December 20, 2011; Sparks, Abbe. "Mirfandas Infiltrate Highland Park from across the country for Midwest Premiere of Miranda Sings Live!" Արխիվացված 2011-01-10 Wayback Machine, *Chicago Tribune* (Highland Park local), November 22, 2010
29. 1 2  Miranda Sings Australia schedule Արխիվացված 2011-02-01 Wayback Machine, November 2009; *Newcastle Herald*, November 26, 2009, p. 45; Michelin, Lana. "How (not) to sing great" Արխիվացված 2016-03-04 Wayback Machine. *Red Deer Advocate*, January 14, 2011; Bell, Matt. "Marketing Lessons from 'Miranda Sings'", *Standing (inn)ovation*, November 14, 2013
30. 1 2  Dessau, Bruce. "UK Tour Dates for YouTube Star Miranda Sings" Արխիվացված 2014-10-06 Wayback Machine, *Beyond the Joke*, September 4, 2014; DeSimone, Evan. "Miranda Sings Kicks Off Ten Date UK Tour", NewMediaRockstars.com, November 5, 2014
31. ↑  "'Miranda Sings' Returns to Rrazz Room October 9". BroadwayWorld.com, October 2, 2009, accessed July 23, 2010
32. ↑  Donaldson, Brian. "Miranda Sings: Colleen Ballinger performs deft, tone-deaf character comedy at the Edinburgh Festival Fringe", *The List*, August 17, 2014; "Swapping her sparkly dress for a pair of baggy red tracksuit bottoms, an oversized man's shirt and kicking off her heels for a pair of Crocs, the transmutation was completed with a severe centre parting and a smear of lurid red 'listik'." Burakowski, Leon. "Review: Miranda Sings, Wulfrun Hall" Արխիվացված 2014-11-07 Wayback Machine, *Native Monster*, November 6, 2014
33. ↑  "Miranda Sings with Ariana Grande", YouTube, June 21, 2011, accessed November 25, 2013. Ballinger met Grande in 2009, and the two have been friends since then. See Hasaka, Amanda. "My Day. My Life. With Colleen Ballinger!" Արխիվացված 2014-08-16 Wayback Machine, Teen.com, September 8, 2013, accessed June 12, 2014
34. ↑  "Miranda Sings Plays 'Broadway At Birdland, ' 10/12". Broadwayworld.com, October 13, 2009
35. ↑  Bullen, Bob. "My very gay weekend: *Valley of the Dolls* at Music Box Theatre (with special guest Patty Duke) and Miranda Sings", Chicago Theatre Addict, November 21, 2010, accessed April 17, 2014
36. ↑  "*Miranda Sings Christmas Karols* for Broadway at Birdland", BroadwayWorld.com, December 16, 2012
37. ↑  Video of Miranda at Broadway on Broadway, including her meeting with Cheyenne Jackson, beginning at 3:35
38. ↑  Miranda Wants To Date Zac Efron! ՅուԹյուբում *ClevverTV* segment from January 3, 2010, available on YouTube. Կաղապար:Retrieved
39. ↑  *Baby* by Justin Bieber ՅուԹյուբում (At 1:00 in video clip) Կաղապար:Retrieved
40. ↑  Ballinger, Colleen. "My First Date! (With Joey Graceffa)", YouTube, July 15, 2013; Ballinger, Colleen. "The Boyfriend Tag: Joey Graceffa & Miranda!", YouTube, November 25, 2013; and Ballinger, Colleen. "Planning Our Wedding!", YouTube, September 4, 2014
41. ↑  Ballinger, Colleen. "Planning Our Wedding!", YouTube, September 4, 2014, accessed January 13, 2016; and Ballinger, Colleen. "How to Make Out", YouTube, January 11, 2016
42. ↑  She lists several of them in her original song "Where My Baes At?" See, Ballinger, Colleen. "Where My Baes At? – Original song by Miranda Sings", YouTube, July 3, 2014, accessed January 13, 2016
43. ↑  Miranda's announcement of her "modelling career", YouTube, September 2, 2009
44. ↑  Ballinger, Colleen. "Contest! 'Magic' by Miranda Sings" Արխիվացված 2010-10-18 Wayback Machine, Murphy's Magic Community, 16 October 2010
45. ↑  Ballinger said: "I think the cheesiness of amateur magic combined with the Miranda character just fits." See Bullen, Bob. "Haters, back off: an interview with the gal behind YouTube sensation, ‘Miranda Sings’", Chicago Theatre Addict, November 17, 2010; and Miranda Sings magic promo, YouTube, 2010, accessed November 7, 2013
46. ↑  Zwiebach, Elliot. "Miranda Sings" Արխիվացված 2013-10-29 Wayback Machine, CabaretScenes.org, May 5, 2012, accessed June 6, 3013. See also "Think of Me" – "magic trick" video, YouTube, February 25, 2011; and Chicago cabaret "magic trick" video YouTube, November 22, 2010
47. ↑  O'Donoghue, Anna. "Introducing 'so famous' voice coach, model, magician – Miranda Sings", *Irish Examiner*, September 24, 2014
48. ↑  Sklar, Sam. "I went to a Miranda Sings show and became a 'Mirfanda'", *The Badger Herald*, April 15, 2014
49. ↑  Burch, Cathalena E. "Review: YouTuber Miranda Sings blends comedy, corny", *Arizona Daily Star*, August 24, 2014
50. ↑  Greenwood, Douglas. Edinburgh Festival Fringe Review – Miranda Sings, *The Edinburgh Reporter*, August 14, 2014
51. ↑  Burakowski, Leon. "Review: Miranda Sings, Wulfrun Hall" Արխիվացված 2014-11-07 Wayback Machine, *Native Monster*, November 6, 2014
52. ↑  Ballinger, Colleen. List of cities for 2014, colleenb123, Instagram, November 23, 2014
53. ↑  "Miranda Sing Tour Dates 2015", Concertfix.com, accessed August 11, 1025; and "Miranda Sings Houston 2015 (pt2)", YouTube, January 11, 2015
54. ↑  "Miranda Sings Live Show Houston, First show of 2015!", YouTube, January 11, 2015
55. ↑  Evans, Joshua David. "What's Up Internet! With Colleen Ballinger & Heart Defensor", YouTube, May 4, 2015, at 7:50
56. ↑  "Miranda Sings Tour Dates: The YouTube Star Takes Her Fans to Summer Camp", *New Media Rockstars*, March 23, 2015, accessed August 11, 2015
57. ↑  Fraser, Garnet. "Miranda Sings: Good satire, better role model", *Toronto Star*, September 27, 2015
58. ↑  Doherty, Brennan. "Your morning read for Monday, September 28, 2015 in Toronto", *Toronto Star*, September 28, 2015
59. ↑  Jarvey, Natalie. "YouTube Channel Miranda Sings to Debut Comedy Special on Vimeo", *The Hollywood Reporter*, November 17, 2015; and *Miranda Sings: Selp Helf*, Vimeo, November 16, 2015
60. ↑  Jackson, Angie. "YouTube, TV personalities added to LaughFest 2016 lineup", MLive.com, January 12, 2016
61. ↑  Rothwell, Jill. "Miranda Sings performed LaughFest set at Fountain Street Church on March 19", *The Collegiate*, Grand Rapids Community College, March 21, 2016
62. ↑  "Colleen Evans will be bringing her Miranda Sings tour back to the UK this August", Teneightymagazine.com, April 11, 2016; and Ballinger, Colleen. "I'm on Tour!", Instagram, accessed July 30, 2016
63. ↑  Rothenberg, Adam. "Colleen Ballinger: Miranda Sings!" Արխիվացված 2014-10-06 Wayback Machine, *Call Me Adam*, May 23, 2012, accessed May 5, 2014
64. ↑  Ballinger, Colleen. "Miranda Sings at the Lobero in Santa Barbara" Արխիվացված 2014-07-14 Wayback Machine, Lobero.com, January 10, 2014
65. ↑  Linton, Shannon. "Miranda Sings. .. Terribly: An Unlikely Rise to Stardom" Արխիվացված 2021-01-26 Wayback Machine, *APU Life*, Spring '12 issue, May 30, 2012
66. ↑  "Comedian Colleen Ballinger bringing hit Internet character Miranda Sings to CCRI", Community College of Rhode Island, March 14, 2013, accessed February 14, 2016
67. ↑  Roberts, Kayleigh. "America's Got No Talent" Արխիվացված 2012-03-15 Wayback Machine. *Highland Park Patch*, November 18, 2010; Turi, Sean. "Sean Turi Features Colleen Ballinger & Miranda Sings", YouTube, April 1, 2013
68. ↑  "BC/EFA Easter Bonnet Performance Part 2 – Miranda at the Easter Bonnet Competition" Արխիվացված 2016-03-22 Wayback Machine, BroadwayWorld.com, May 4, 2009, accessed September 2, 2014
69. ↑  "Miranda/Miranda Audition ... The Word of Your Body". YouTube video, May 23, 2010, accessed February 4, 2012
70. ↑  "Miranda Sings with WOS Winner" Արխիվացված 2010-06-07 Wayback Machine. WhatsOnStage.com, June 4, 2010; and "More Miranda Line-up: Strallen, James-Ellis & Lee" Արխիվացված 2010-06-04 Wayback Machine. WhatsOnStage.com, May 25, 2010; and "Miranda Sings London 2012 Highlights", YouTube, September 24, 2012
71. ↑  "Miranda Sings with Naked Boys Singing – Part 4: Finale, YouTube, Summer 2009, uploaded March 29, 2010; 'Miranda Sings Live – 'Defying Gravity'", YouTube, June 24, 2009; and Miranda Sings with cast of *Les Misérables*, YouTube, June 22, 2009
72. ↑  "Stage Tube: 'Miranda Sings' Visits Clevver TV", Broadway World, November 4, 2009
73. ↑  First London interview of Miranda by Mark Evans, June 21, 2009, accessed December 2, 2014
74. ↑  Cathey, Joel. "Miranda Sings on GooCast", *Joel Cathey's Blogasaurus*, October 26, 2009; "Singing up a Storm with Miranda Sings" Արխիվացված 2012-04-26 Wayback Machine *Andy & Adrian* show, JOY 94.9FM radio in Melbourne, Australia, 18 November 2009; Kane, Conleth. "Conleth Kane interviews Miranda Sings" in Ireland, YouTube, September 13, 2010; Guerra, Joey. "Miranda Sings talks Houston, hip-hop and Harry Styles" Արխիվացված 2017-09-12 Wayback Machine, *Houston Chronicle*, October 8, 2013, accessed October 5, 2015; and "Miranda Sings X Me (Interview)", *Will Manning Show*, The Hits Radio, July 20, 2014
75. ↑  Anichini, Amy Jones. "Is Miranda Sings a Champion for the Oddball Inside All of Us?" Արխիվացված 2016-10-19 Wayback Machine, Baffle that Bully, July 10, 2014
76. ↑  McLaughlin, Rhett james and Charles Lincoln Neal III. "Ep. 25 Colleen Ballinger (Miranda Sings)", Interview of Ballinger at 54:20 and 58:30, *Ear Biscuits*, Soundcloud.com, March 31, 2014
77. ↑  Rae, Tej. "Here’s what you need to know before your child makes their YouTube debut", *The National*, February 17, 2016
78. ↑  Ballinger, Colleen. "GLEE AUDITION – don't stop believing", YouTube, March 16, 2010, accessed November 17, 2014
79. ↑  Hemley, Matthew. "At last, a Miranda who’s funny...", *The Stage*, September 2013
80. 1 2  Klein, Jessica. "YouTuber Colleen Ballinger Loves Performing Live Even More", Thevideoink.com, April 1, 2014
81. ↑  "Ep. 25 Colleen Ballinger (Miranda Sings)", Interview of Ballinger at 46:10 and 50:00, *Ear Biscuits*, Soundcloud.com, March 31, 2014
82. ↑  "YouTube Sensation Miranda Sings Releases 4 Holiday Tunes", BroadwayWorld.com, December 8, 2009
83. ↑  Fox, Jena Tesse. "BWW Reviews: The 2010 Nightlife Awards"(չաշխատող հղում)
, broadwayworld.com, February 4, 2010
84. ↑  "CYT Directors' Choice Awards 2010" Արխիվացված 2011-07-25 Wayback Machine, Christian Youth Theatre, accessed July 24, 2010
85. ↑  "Photo Flash: Broadway Memories Fundraiser". BroadwayWorld.com, accessed January 21, 2011
86. ↑  "Miranda Sings Does Dublin", *Apartment Red*, YouTube, September 17, 2010, accessed October 4, 2014
87. ↑  See "Cinnamon Challenge (Miranda Sings)", YouTube, February 20, 2012; and "Audition Tips for a Broadway Show", YouTube, September 22, 2010. See Ballinger, Colleen. Mirandavlogz, YouTube, accessed November 2, 2014
88. ↑  "Self Taught, Still Learning – Chris Passey (Album Review)", Polly Browne's blog, November 15, 2011, accessed January 22, 2012
89. ↑  "*Varla Jean and the Mushroomheads* (2012)", RottenTomatoes.com, accessed December 13, 2013
90. ↑  "Miranda Sings Talks About Guest Starring on *Victorious*", Nickutopia.com, May 18, 2012, copy from Wayback machine accessed June 12, 2014
91. ↑  Miranda Sings on *Victorious*, *The Slap*, May 18, 2012; and "Miranda Sings on 'Tori Goes Platinum'", May 2012, accessed June 12, 2014
92. ↑  "Jennette McCurdy Interview with Miranda", YouTube, August 9, 2012, accessed October 6, 2014
93. ↑  Jarvedon. "YouTube Sensation Miranda Sings Visits BCT!" Արխիվացված 2014-10-06 Wayback Machine, BostonChildrensTheatre.org, July 20, 2012
94. ↑  Shanahan, Mark and Meredith Goldstein. "Woman behind Miranda Sings a real character", *The Boston Globe*, July 11, 2012
95. ↑  Winn, Scott and Jason Alexander. "Royal Bobbin" Արխիվացված 2012-06-17 Wayback Machine, *Dr. Fubalous*, Hip Hop Doc, LLC, 2012; Miranda in an episode of *Dr. Fubalous* at 6:33, *Dr. Fubalous*, 2012
96. ↑  Ballinger, Colleen. "Im Runing (sic) for President!", Miranda Sings channel, YouTube.com, August 30, 2012
97. ↑  Ballinger, Colleen. Presidential Debate!", Miranda Sings channel at YouTube.com, October 4, 2012
98. ↑  "*Dance Chat* Episode #1 with Miranda Sings, Sam Wasson & Marko Panzic", YouTube, November 21, 2013
99. ↑  "Unlimited", Old Navy, YouTube, September 30, 2014, accessed February 24, 2016
100. ↑  "Jerry's Next Guest is Miranda Sings": trailer, *Comedians in Cars Getting Coffee*, Crackle, November 24, 2014
101. ↑  Hyman, Dan. "Jerry Seinfeld Talks to YouTube Star Colleen Ballinger About Why the Internet Is Better Than TV", Vulture, *New York Magazine*, November 27, 2014
102. ↑  Wilstein, Matt. "The 10 Best TV Shows of 2014 That Aren't *Really* TV", Mediaite.com, December 19, 2014
103. ↑  "Pictionary with Martin Short, Jerry Seinfeld and Miranda Sings", *The Tonight Show Starring Jimmy Fallon*, NBC, December 1, 2014
104. ↑  Boardman, Madeline. "Martin Short, Jerry Seinfeld Play Hilarious Game of Pictionary With Jimmy Fallon", *Us Weekly*, December 2, 2014
105. ↑  Highfill, Samantha. "Martin Short, Jerry Seinfeld, and Miranda Sings play Pictionary on 'Fallon'", *Entertainment Weekly*, December 2, 2014
106. ↑  "Watch Martin Short and Jerry Seinfeld Play Holiday Pictionary on The Tonight Show", *People* magazine, December 2, 1014
107. ↑  Roth, Madeline. "Frankie Grande & Miranda Sings Lip-Sync for Their Lives in Lance Bass’ New Video", MTV, February 3, 2015
108. ↑  "Jim Parsons and Miranda Sings Join Grace for 'Whelp'!", E! Entertainment, April 17, 2015; and "Episode Guide" Արխիվացված 2017-09-24 Wayback Machine, zap2it.com, accessed April 17, 2015
109. ↑  "No. 5: Miranda Sings, YouTube, Comedy", *People*, June 18, 2015 (June 29 issue), p. 37
110. ↑  Klima, Jeff. "Team Colleen or Team Miranda? Colleen Ballinger Squares Off Against Miranda Sings for New Makeup Show", *New Media Rockstars*, June 18, 2015; and Patel, Sahil. "CDS and Colleen Ballinger (and Miranda Sings) Debut New Makeup Series", TheVideoInk.com, June 18, 2015
111. ↑  "MirandaSingsOfficial", Instagram; "Miranda Sings", Twitter.com; and "Miranda Sings", Facebook, all accessed September 7, 2016
112. ↑  Wingfield, Katie. "19 Reasons Miranda Sings Is the Queen of Twitter", BuzzFeed, September 18, 2014
113. ↑  "Stage Tube: Miranda Sings Quits Youtube; Announces Book Plans!", BroadwayWorld.com, February 25, 2015; Kawecki, Jenny. "What You Need to Know Before You Read Selp-Helf, the Debut Book from YouTube Star Miranda Sings", Barnes & Noble, July 20, 2015
114. ↑  Lawson, Richard. "This Is America's Newest Best-Selling Author", *Vanity Fair*, February 27, 2015
115. ↑  "*Publishers Weekly* Best-Sellers" Արխիվացված 2015-09-26 Wayback Machine, Associated Press, July 30, 2015
116. ↑  "Advice, How-To & Miscellaneous", *The New York Times*, October 18, 2015 (sales for the week ending October 3, 2015).
117. ↑  "Best Sellers: Humor", *The New York Times*, May 2016
118. ↑  "Games2win's *Miranda Sings* tops iTunes USA charts", BestMediaInfo.com, December 21, 2015
119. ↑  "Sneak Peek – YouTube Red to Debuts Two New Original Series, 3/30", BroadwayWorld.com, March 28, 2016; PrankvsPrank. "Speed Dating Prank!!! ft. Miranda Sings", Prank Academy, April 20, 2016
120. 1 2  Snetiker, Marc. "Miranda Sings series Haters Back Off sets Netflix premiere date", *Entertainment Weekly*, June 24, 2016
121. ↑  Wagmeister, Elizabeth. "Netflix Orders Scripted Series *Haters Back Off* Based on YouTube Star Miranda Sings", *Variety*, January 14, 2016
122. ↑  Spangler, Todd. "Miranda Sings in *Haters Back Off*: First Look at Netflix Oddball Family Sitcom", *Variety*, September 1, 2016
123. ↑  "Miranda Sings at Birdland", BroadwayWorld, September 18, 2009, accessed December 28, 2011; "Photo Flash: Miranda Sings and More Spend the Holidays at Birdland", BroadwayWorld, December 28, 2011; "Photo Flash: Miranda Sings, Joshua Ledet, & More Visit Birdland!", BroadwayWorld.com, May 29, 2012; and Gans, Andrew. "Star-Filled Jim Caruso's Cast Party Plays Town Hall", Playbill.com, February 17, 2011
124. ↑  Paddock, Terri. "Miranda Sings with Jones, Atherton, H & ... You?", *What's on Stage*, May 11, 2010, accessed April 14, 2014; "Miranda Sings at The Ambassadors Theatre" Արխիվացված 2012-09-13 archive.today, UK Theatre Web, accessed 16 November 2009; "Miranda Sings with WOS Winner" Արխիվացված 2010-06-07 Wayback Machine. WhatsOnStage.com, June 4, 2010; and Levitt, Hayley. "Are You the Next Miranda Sings?", *TheaterMania*, August 22, 2013
125. ↑  Erickson, Anne. "Evening Magazine: Miranda Sings" Արխիվացված 2014-04-07 Wayback Machine, King5 TV, King Broadcasting Company, March 28, 2014
126. ↑  Patel, Sahil. "Miranda Sings Joins Big Frame", *The videoink*, August 13, 2013, accessed October 8, 2014; Hicks-Logan, Gemma. "Miranda Sings, Theatre Royal Brighton, New Road, Sunday 9 November", *The Argus*, November 10, 2014; and Weekes, Julia Ann. "From Tosh to Tritt: Who made biggest box-office buzz at NH venues in 2015" Արխիվացված 2015-12-24 Wayback Machine, *New Hampshire Union Leader*, December 24, 2015
127. ↑  "Miranda Sings at The Ambassadors" June 5, 2009
128. ↑  "Photo Flash: Miranda Sings at Cabaret at the Castle". BroadwayWorld.com, April 21, 2010
129. ↑  Moss, Caroline. "13 Super Young YouTube Stars That Are Making Millions and Becoming Household Names", *Business Insider*, October 8, 2014
130. ↑  Schaeffer, Alicia. "You’re Gonna Love Me: Miranda Sings! at Birdland" Արխիվացված 2013-02-09 archive.today. *Woman Around Town*, August 31st, 2011
131. ↑  Hilton, Perez. This Chandelier Spoof Is the Crowning Achievement of Music Video Parodies!" Արխիվացված 2014-10-06 Wayback Machine, PerezHilton.com, August 12, 2014
132. ↑  "Miranda Sings ALL of *Into the Woods*", *Playbill*, January 12, 2015
133. ↑  Davies, Hannah J. and Sam Richards. "Catch-up and download: from *Ripper Street* to *Haters Back Off*", *The Guardian*, October 8, 2016
134. ↑  "Sarah Hyland to Co-Host *Teen Choice 2014* Sunday, August 10, Live on FOX" Արխիվացված 2014-10-07 Wayback Machine, Teenchoiceawards.com, August 1, 2014
135. ↑  Rodriguez, Briana. "5th Annual Streamy Awards Winners Announced", *Back Stage*, September 18, 2015; Kelley, Seth. "‘SnapperHero, ’ ‘Epic Rap Battles of History’ Lead 2015 Streamy Award Nominations", *Variety*, August 12, 2015; and Jarvey, Natalie. "Tyler Oakley, Jenna Marbles Among Streamys Audience Choice Nominees", *The Hollywood Reporter*, September 3, 2015
136. ↑  "People's Choice Awards 2016: Full List of Nominees" Արխիվացված 2015-11-04 Wayback Machine, People'sChoice.com, November 3, 2015
137. ↑  Lee, Ashley. "Shorty Awards Nominees Include Adele, Kevin Hart, Amy Schumer", *The Hollywood Reporter*, January 19, 2016
138. ↑  "6th Annual Nominees", Streamys.org, August 24, 2016
139. ↑  Allen, Matthew. "Miranda Sings Brings Her Bizarrely Wonderful, Must-See Show to Actor's Express", Atlanta.broadwayworld.com, June 20, 2013
140. ↑  Allen, David. "Miranda Sings is coming to Australia – haters, back off!" Արխիվացված 2014-10-06 Wayback Machine, AussieTheatre.com, November 5, 2013
141. ↑  Sweeney, Eamon. "Comedy Miranda Sings: Vicar St, Dublin", *Irish Independent*, September 25, 2014
142. ↑  Melby, Leah. "Glamour Editors Answer the Top 10 Most Googled Fashion Questions of 2015", *Glamour* magazine, December 16, 2015
143. ↑  "The NMR 100: Our Favorite Channels of All Time", New Media Rockstars, December 31, 2014
144. ↑  Rees, Katrina. "YouTuber of the Week: Miranda Sings", Celebmix.com, October 30, 2016
145. ↑  Ballinger, Colleen. Most Popular Miranda Sings Videos, accessed November 4, 2016

Արտաքին հղումներ
----------------

* Պաշտոնական կայք
* Միրանդայի ալիքը ՅուԹյուբում
* Միրանդան՝ երգեցողության դասեր է տալիս
* Ինչպես գտնել սիրեցյալ
* Միրանդան The Tonight Show-ում
* Օրիգինալ երգ իր առաջիկա Haters Back Off! սերիալի վերաբերյալ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միրանդա Սինգս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | ՅուԹյուբ |
|  |
| Թեմատիկ կայքեր | MusicBrainz |

 |